Page:Coalman's courtship to the creel-wife's daughter (10).pdf/21



21  you're in such haste, ye maun e'en tak them. that's readiest, for I'm not ready yet. Sawny. Dear woman, when your mither and my mither's pleased, and I am willing to  venture on ye, what a sorrow ails you? Kate. Na, na, I'll think on't twa or three days, its o'er lang a term to see without a  thought. Sawny. Wode I think ye're a camstrerie piece o' stuff, its true enough what your mi- ther said o' ye, that ye're no for a poor man. Kate. And what mair said she o' me? Sawny. Wode, she said ye could do nae- thing but wash mugs, and scour gentlemen's  bonny things, but hissies that is bred amang gentle houses, minds me o' my mither's cat; but ye're far costlier to keep, for the cat wastes neither sape nor water, but spits in  her loof, and washes her ain face, and wheens o' you can do nae ither things and up he  gets. Kate. O Saunders, but ye be short, can ye no stay till my mither come hame? Sawny. I've staid lang enough for ony thing I'm to be the better; and I'm nae sae short as your totum of a tailor, that I could stap in my shoe, sae could I e'en. Hame he goes in a passion, and to his bed he ran, crying, O death! death! I thought the jade wad a jumped at me: no comfort nor happiness mair for me. mither, gae bake my burial bread, for I'll die this night, or soon the morn. But early next morning in comes